Maleisië sê vermiste vliegtuig is gekaapMaleisië se ondersoek na die vermiste vlug MH370 het bevind dat een of meer mense met vliegondervinding die vliegtuig se kommunikasie-toestelle afgeskakel het en die vliegtuig doelbewus van koers af gestuur het. ŉ Maleisiese regeringsbeampte wat by die ondersoek betrokke is sê die vliegtuig se verdwyning is weens ŉ kaping hoewel daar nog geen motief vasgestel is of geen eise gemaak is nie. Die beampte, wat anoniem wil bly aangesien hy nie met die media mag praat nie, sê dit is egter nie duidelik waar die vliegtuig is nie. Hy sê die doelbewuste oorname van die vliegtuig is nie meer ŉ teorie nie. Die beampte sê ondersoekers het meganiese of menslike foute uitsgeskakel rakende die verdwyning van die vliegtuig. Najib Razak, eerste minister van Kuala Lumpur, het Saterdagoggend tydens ŉ mediakonferensie gesê daar was tot ses ure nadat die vliegtuig van radar verdwyn het steeds satelietkommunikasie. Hy wou egter nie bevestig dat die vliegtuig gekaap is nie. Die soektog na vlug MH370 gaan intussen onverpoosd voort. Die vliegtuig het ŉ week gelede spoorloos verdwyn tussen Kuala Lumpur en Beijing en ŉ soektog in die water tussen Maleisië en Viëtnam het nog geen vrug gelewer nie. Meer as 40 vliegtuie en skepe van minstens 10 lande is op soek na die vliegtuig. Die vliegtuig, met 239 mense aan boord, het minder as ŉ uur nadat dit opgestyg het, verdwyn sonder dat ŉ noodsein uitgestuur is. Lees ook: Maleisië ontken vermiste vliegtuig het aanhou vlieg Olieboor-werker sê hy het vermiste vliegtuig gesien Vermiste Boeing: Passasiers se selfone lui; vliegtuig steeds soek Vermiste Boeing: “Vreemde voorwerp” opgemerk Misterie om verdwene Maleisiese passasierstraler verdiep Vermiste Boeing dalk gekaap Vermiste vliegtuig het in see gestort; 239 vermis, bevestig Viëtnam Boeing met 239 passasiers vermis